ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
14 ก.ย. 2558

สรุปตลาดภาคเช้า
ตลาดภาคเช้าปิดปรับตัวลดลง ในทิศทางเดียวกันกับตลาดรอบบ้าน ด้วยความกังวลต่อการประชุม FOMC ในสัปดาห์นี้ ประกอบกับราคาน้ำมันดิบที่ปรับตัวลดลงกดดันหุ้นกลุ่มพลังงาน ปิดตลาดภาคเช้าดัชนีเปลี่ยนแปลง -4.98 จุด มาที่ระดับ 1,376.74 จุด ด้วยมูลค่าการซื้อขายที่ระดับ 1.6 หมื่นล้านบาท
 
แนวโน้ม ภาคบ่าย
ประเมินดัชนีมีแนวโน้มอ่อนตัวลงต่อ มองแนวรับที่ระดับ 1,368 จุดเป็นแนวรับสำคัญ เรามองหุ้นกลุ่มที่เป็นเป้าหมายการขายคือหุ้นกลุ่ม Commodity ซึ่งจะเสียประโยชน์จากค่าเงินสหรัฐที่มีแนวโน้มแข็งค่าจากความคาดหมายการปรับขึ้นดอกเบี้ยจาก FOMC ภายในปีนี้ สำหรับเราหุ้นที่เราแนะนำทยอยสะสมเมื่อตลาดอ่อนตัว คือหุ้นกลุ่มส่งออกอาหาร และอิเล็กทรอนิกส์ ซึ่งได้ประโยชน์จากค่าเงินบาทที่มีแนวโน้มอ่อนค่า
 
วิเคราะห์ทางเทคนิค
TEAM ราคาปิด 2.06 บาท
แนวรับ 2.04 บาท   แนวต้าน 2.24, 2.50 บาท
แนว cut loss หากใกล้จะหลุด 2.00 บาท
กราฟ TEAM รายสัปดาห์ เกิดรูปแบบ U-curve ขณะที่ RSI เด้งตัวจากแนว Oversold ซึ่งยืนยันการเกิด bottom out ของราคาหุ้นแล้ว คาดว่าจะค่อยๆ ฟื้นตัว ไปทดสอบแนว 2.50 บาทให้ได้ในไม่ช้าซึ่งเป็นต้านสำคัญ หากผ่านได้จะกลับตัวเป็นขาขึ้น   แนะนำซื้อเก็งกำไร
 
เด็กแนว
CEI เตรียมความพร้อมสำหรับการเปลี่ยนแปลงที่สำคัญของบริษัท ตั้งแต่การเปลี่ยนชื่อใหม่เป็น ACC การปรับเปลี่ยนนี้ทำทั้งในแง่โครงสร้างผู้ถือหุ้น โครงสร้างธุรกิจ ซึ่งแน่ชัดมากๆ ว่าทำพลังงาน มีการตั้งบริษัทย่อยชือ ACC Green Energy เงินสดที่มาจากการเพิ่มทุน PP ไปนั้นตระเตรียมไว้สำหรับลุยธุรกิจใหม่ๆ โดยเฉพาะ นอกจากนี้เตรียมทำอสังหาด้วยเช่นกัน แสดงว่าธุรกิจของบริษัทเป็นทั้งการสร้างรายได้ก้อนโตจาก property และสร้างรายได้ระยะยาวจากพลังงาน ล่าสุดเตรียมซื้อ บริษัทบางปะกง โซล่าร์ ซึ่งได้จ่ายไฟฟ้าแบบ solar roof top แล้ว อนาคตของบริษัทดูเหมือนกำลังปั้นลูกขึ้นมา และเตรียมนำเข้าจดทะเบียนในตลาดแน่ เปลี่ยนโฉม CEI ไปอย่างสิ้นเชิง ให้จับตาการเปลี่ยนแปลงนี้ไว้ให้ดี สิ่งที่น่าสังเกตก็คือภายหลังข่าวการปรับเปลี่ยนโครงสร้างนี้แล้วนั้นราคาหุ้นเริ่มเดินหน้า มีโวลุ่มเข้ามาอย่างจริงจัง แสดงว่าต้องมีคนรู้รายละเอียดลึกๆ ว่าบริษัทจะเดินหน้าไปทางใด และจะพลิกโฉมกำไรของบริษัทไปอย่างไร จึงกล้าเข้ามาเก็บหุ้นอย่างจริงจัง
จากกราฟ CEI ราย 60 นาทีเห็นการเริ่มโค้งตัวของกราฟในรูปแบบ U-curve โดย MACD กำลงจะสร้างสัญญาณซื้อระยะสั้น โดยมีแนวต้านของการปรับขึ้นที่ 1.22 บาท หากผ่านไปได้มีโอกาสจะขึ้นแรง  แนะนำเก็งกำไร